Siden i går aftes har Falck haft travlt. Det er særligt storm- og vandskader, som Falck er blevet kaldt ud til,   Men også trafikuheld har sat redderne i arbejde. Siden i går klokken 21:35 er Falck blevet kaldt ud til 22 stormskader, 10 vandskader, og siden i formiddags har der været tre trafikuheld, som har krævet Falcks assistance. - Vi har haft godt travlt siden i går aftes. Men vi var jo godt klar over, at uvejret kom, så derfor har vi i dag haft fire ekstra hold på vagt – det er otte mand ekstra, siger Brian Olsgaard, områdeleder ved Falck. Arbejdet var koncentreret nord for Limfjorden, og det da også her, at vejret ifølge DMI har været mest vinterligt. De tre trafikuheld, som Falck har rykket ud til, er alle sket på motorvej, og har været to personbiler og en lastbil. Ingen personer er kommet til skade under uheldene. Stormskaderne har i høj grad været på grund af væltede træer, og bygninger, hvor dele af taget er blæst af.

Opsummering:
Det voldsomme blæsevejr har givet Falck en masse at se til. Især har trafikuheld samt storm- og vandskader holdt redderne beskæftiget siden i går aftes.